text: "Amb ulls de gos", el primer conte il·lustrat amb audiodescripció per a persones cegues - La Local Tiana | La Local Tiana
  Llorenç Blasi, encarregat de l'àudio descripció de "Amb ulls de gos" / Berta Martinez
  L'encarregat de fer la locució d'aquest conte, iniciativa de l'Associació El món de prop, ha sigut el tianenc Llorenç Blasi, pioner a Catalunya en l'àudio descripció per a òpera i teatre.
  Amb ulls de gos Associació El món de prop audiodescripció conte il·lustrat llorenç blasi
  Marta López | 28/02/2018 a les 19:02 0
  En Llorenç Blasi, apart de ser el director del festival Tiana Antica, també porta molts anys dedicant-se al món de l'audiodescripció per a persones cegues:
  http://lalocal.tianat.cat/wp-content/uploads/2018/02/Llorenç-Blasi-porta-molts-anys-dedicant-se-a-laudiodescripció.mp3
  Gràcies a aquesta activitat va conèixer l'Olga Martínez, fundadora de l'associació "El món de prop", que li va proposar embarcar-se en l'aventura d' "Amb ulls de gos". És el primer conte il·lustrat amb imatges i amb audiodescripció per a persones cegues o amb baixa visió. L'Olga és pedagoga i té la inquietud de treballar per la sensibilització i la prevenció vers la discapacitat visual.
  Per conscienciar sobre les dificultats amb que es troben les persones cegues o amb baixa visió, i per tal de crear materials pedagògics que provoquessin l'empatia de la gent, van fundar l'associació El Món de prop. A més, van desenvolupar el projecte "Mira'm".
  Amb aquesta voluntat ha nascut "Amb ulls de gos", un llibre basat absolutament en imatges preses des del punt de vista d'un gos pigall, l'Atlas:
  http://lalocal.tianat.cat/wp-content/uploads/2018/02/Llorenç-Blasi-punt-de-vista-gos-pigall.mp3
  El llibre també inclou un USB enganxat al propi llibre, on hi ha un text narrat:
  http://lalocal.tianat.cat/wp-content/uploads/2018/02/Llorenç-Blasi-text-USB.mp3
  La versió audiodescrita del conte es pot trobar a https://elmondeprop.com
  En Llorenç Blasi explica com ha estat la seva feina d'audiodescripció:
  http://lalocal.tianat.cat/wp-content/uploads/2018/02/Llorenç-Blasi-com-és-laudiodescripció-daquest-llibre.mp3
  "Amb ulls de gos", però, no ha sigut el primer projecte de l'Associació El Món de Prop. En el marc del projecte Mira'm van crear un primer conte: "El gat i la lluna". Hi mostraven la diversitat visual a la societat i, alhora, volien posar un toc d'atenció en algunes de les afectacions visuals que existeixen:
  http://lalocal.tianat.cat/wp-content/uploads/2018/02/Llorenç-Blasi-primer-llibre-El-gat-i-la-lluna-2.mp3
  En Llorenç afirma que per a ell ha estat tot un repte fer "Amb ulls de gos" perquè, fins ara, no existia cap audiodescripció d'un conte il·lustrat. A la presentació del llibre, que es va fer recentment a Terrassa, un dels assistents va agrair el Llorenç la seva feina:
  http://lalocal.tianat.cat/wp-content/uploads/2018/02/Llorenç-Blasi-a-la-presentació-li-van-donar-les-gràcies.mp3
  El conte "Amb Ulls de Gos" es pot adquirir fent una donació de 30 euros a l'Associació el Món de prop. Un conte per imaginar i escoltar. Una noticia elaborada conjuntament amb Alèxia Guilera.